La platja de Gandia acull la Fira de Sensibilització Ambiental ``Per unes platges sostenibles´´
29 juliol 2019

## La platja de Gandia acull la Fira de Sensibilització Ambiental \`\`Per unes platges sostenibles´´29 juliol 2019Última actualització: 14 juliol 2025

![](../gestion/img/auir.JPG)  
  

  
La Diputació de València, junt amb l'Ajuntament de Gandia, posen en marxa la Fira de Sensibilització Ambiental “Per unes platges sostenibles”.

  
L'esdeveniment tindrà lloc el pròxim 30 de juliol, de 9.30 a 13:30h, en el Passeig Marítim Neptú de la platja de Gandia, junt a la zona d'apartaments Albatrós, on es realitzaran tallers, experiments i activitats per als més menuts.   
  
La campanya va dirigida principalment a la població en edat escolar, i de manera complementària, a tots els usuaris de les platges que mostren   
interés per conéixer la gestió integral que es porta a terme per part de l'Àrea de Medi Ambientals amb la finalitat de millorar i conservar l'ecosistema litoral. Pretén, a més, fomentar hàbits i actituds sostenibles i motivar la implicació ciutadana de la conserva i cura del medi.  
  
Així, els objectius específics són:

Informar, sensibilitzar i conscienciar a la població en edat escolar de la província, respecte:

*   La importància ambiental, econòmica i social de les nostres platges i de tot l'ecosistema litoral.
*   La problemàtica del canvi climàtic en els sistemes litorals.
*   La importància i beneficis de les prades de Posidònia oceànica.
*   La importància del sistema dunar en la conservació de les platges i en el manteniment de la biodiversitat litoral.
*   La problemàtica dels plàstics en el mar. Afeccions en l'ecosistema marí. Problemes al llarg de la cadena tròfica.
*   Informar a tots els usuaris de les platges interessats respecte de les actuacions i recursos que utilitza l'administració en la gestió integral d'aquest ecosistema, incloent la neteja de platges, la gestió adequada dels “arribazón” de Posidònia, la protecció del sistema dunar i la custòdia de la biodiversitat litoral.
*   Sensibilitzar respecte de la importància de tindre actituds sostenibles i fomentar l'actitud proactiva de la ciutadania per a la conservació del nostre entorn.

[Documentos adjuntos](../gestion/documentos/Gandia---platges-sostenibles-cast-1.jpg)